Asus klar med kraftig gaming-telefon: ROG Phone 7

Asus fortsætter ROG Phone-serien med to nye og kraftige gaming-telefoner: ROG Phone 7 og ROG Phone 7 Ultimate.

ROG Phone 7 og ROG Phone 7 Ultimate er Asus bud på to kraftige gaming-telefoner, hvor der er 100% fokus på ydelsen.

De to telefoner er udstyret med en Qualcomm Snapdragon 8 Gen 2 chip og op til 16 GB RAM. For at holde chippen kold under gaming, har Asus skabt et nyt kølesystem der er 10% mere effektivt, sammenlignet med sidste generation.

Asus ROG Phone 7 Ultimate udskiller sig dog ved at have en inkluderet ekstern køler, AeroActive portal, samt en bagside med et anderledes design. Bortset fra dette, er de to telefoner ens.

ROG Phone 7

ROG Phone 7 Ultimate

Stort batteri og 165 Hz skærm

AMOLED-skærmen er på 6,78″ med en opdateringsfrekvens på 165 Hz, samt en maksimal lysstyrke på 1.500 nits.

Batteriet er på hele 6.000 mAh og understøtter 65W hurtigladning.

På bagsiden er der tre kameraer, bestående af en 50 MP primær linse (uden OIS), et 13 MP ultrawide kamera og en 8 MP makro-linse.

Priser og lancering

De to telefoner kan allerede forudbestilles nu og lanceres den 28. april.

ROG Phone 7 (12GB/256GB) har en vejledende pris på 7.799 kroner.

ROG Phone 7 Ultimate (16GB/256GB) starter ved 10.799 kroner.